E 1977 e oa bet krouet ar skol Diwan kentañ. Hiziv eo deuet ar chevarzhe Diwan Breizh da vezañ ur rouedad kelenn, enni skolioù, skolajoù, hag ul lise, ha gaver e pep hini eus 5 departamant Breizh. Ur skol zo ivez e Pariz. Hag ul lise zo e Karaez. Skolioù brezhonek, neptu e-keñver relijion, digoust, ha digor dan holl eo  skolioù Diwan. Tremen 2000 skoliad zo enne er bloavezh 2005, eus ar skol-vamm betek ar vachelouriezh. Hepte e vije dister niver ar vrezhonegerien yaouank e Breizh, hag eñ gwall izel choazh. Skolioù brezhonek a-raok re Diwan Meneget e vez a-wechoù skol-stad Plistin e 1940, ma oa ur chlasad 12 bugel gant Yann Kerlann, ha skol gristen Ploueg ar mor e 1957, gant Armañs ar Chalvez. Perak int bet savet? Dre ma ne oa ket nechet politikerien ar vro nag ar re e penn ar stad chall gant dazont ar yezh, ha dre ma ne  oa lech ebet eviti en deskadurezh challek eo e voe krouet skolioù Diwan gant un dornad stourmerien, dezho bugale en oad da vont dar skol. Kresk Ur skol-vamm a oa da gentañ hepken e 1977, savet war batrom skolioù damheñvel en Euskadi pe Katalounia. Goude digeriñ meur a skol-vamm e voe krouet ar chentañ skol kentañ derez e 1980, ar chentañ skolaj e 1988 hag ar chentañ lise e 1994 er Releg-Kerhuon e-tal Brest. Skolioù brezhonek estreget Diwan Estreget skolioù Diwan neus ket a skolioù brezhonek e  Breizh. Bez ez eus klasoù divyezhek avat, e deskadurezh ar stad chall, gwarezet gant ar gevredigezh Div Yezh, a vod tadoù ha mammoù ar chlasoù-se; en deskadurezh katolik, gwarezet gant ar gevredigezh Dihun Breizh.